शादी स्पेशल बनाने को लड़की ने भाई संग बनाया प्लान, कहीं दुल्हन ने मंडप में लगाए नारे
शादी भारत में हो या फिर पाकिस्तान में दोनों देशों में दूल्हा का जूता छिपाने की रस्म जारी है। हाल ही में, एक पाकिस्तानी दुल्हन ने रस्म को और मजेदार बनाने के लिए एक दिलचस्प तरीका अपनाया।
शादी भारत में हो या फिर पाकिस्तान में दोनों देशों में दूल्हे का जूता छिपाने की रस्म होती है। हाल ही में, एक पाकिस्तानी दुल्हन ने रस्म को और मजेदार बनाने के लिए एक दिलचस्प तरीका अपनाया।
दुल्हन ने अपने भाई को 'मनी हाइस्ट' स्टाइल यानी डकैती के अंदाज में जूता छुपाई की रस्म पूरा करने के लिए मना लिया। इससे जुड़ा वीडियो दुल्हन वरदा सिकंदर ने इंस्टाग्राम पर कैप्शन के साथ शेयर किया।
लिखा- 'जूता छुपाई की रस्म जूता डकैती से बनी मजेदार'
वरदा सिंकदर ने लिखा, ‘'बेला चाओ टू द जूता, मैं नहीं चाहती थी कि मेरी शादी पर कुछ भी बेहद आसान हो! इसलिए मैं और मेरी बहन ने जूता चोरी का नया आइडिया चुना। मैंने अपने भाई से मनी हाइस्ट कॉस्ट्यूम खरीदने के लिए कहा। चचेरे भाई ने भी तुरंत उसे अमेजन पर ऑर्डर कर दिया।
अब जब यह कॉस्ट्यूम आ गया तो मेरे भाई ने शादी के कुछ दिन पहले से प्रैक्टिस शुरू कर दी। शादी में इस आइडिया पर पूरी तरह अमल किया गया। शादी में शामिल सभी रिश्तेदारों ने इस पल का पूरा आनंद लिया।’
लोकगीतों की बजाय दुल्हन ने लगाए धार्मिक नारे
पाकिस्तान में शादियों में लोकगीतों के बजाय 'अल्लाह-हू-अकबर' के नारे लगाए जाते हैं। सोशल मीडिया पर शेयर किए गए एक वीडियो में कुछ ऐसा ही नजर आ रहा है।
ट्विटर पर इस वीडियो को इस साल 8 फरवरी को पाकिस्तानी मूल के दिवंगत लेखक तारिक फतेह ने शेयर किया था।
आमतौर पर शादी समारोह में फिल्मी या लोकगीत सुनाई देते हैं। लेकिन धार्मिक नारों वाली यह शादी सोशल मीडिया यूजर्स को हजम नहीं हो रही है। कमेंट सेक्शन में लोगों ने पाकिस्तान और 'जिहादी सोच' को जमकर खरी-खोटी सुनाई।
खबर से जुड़े इस पोल में अपनी राय देते जाएं
सुमन लोहान बनीं कायनात, दोस्त से की शादी, विरोध में हड़ताल
पाकिस्तान में 16 अप्रैल को बड़े पैमाने पर हड़ताल का आयोजन किया गया। दरअसल यहां थारपारकर क्षेत्र के डिप्लो शहर में एक हिंदू महिला के कथित धर्म परिवर्तन कर शादी करने का मामला गरमा गया। सुमन लोहान अपने दोस्त से शादी करने के लिए कायनात बन गईं।
जैसे ही इसकी अफवाह ने जोर पकड़ा पाकिस्तान में विरोध प्रदर्शन शुरू हो गए। पाकिस्तान के अखबार डॉन के मुताबिक, थारपारकर क्षेत्र में हिंदू लड़कियों का जबरन धर्म परिवर्तन कर मुस्लिम लड़कों के साथ शादी करने के मामले लगातार बढ़ रहे हैं।